Rikunarita-ORG/Wikinium huggingface dataset:
# Slavu volūdys

**Slavu volūdys** ir indoeiropīšu volūdu saimis radnīceigu volūdu grupa, kas izplateita Vydseiropā i Austrumeiropā i Zīmeļazejā. Kūpejais volūdys runuotuoju skaits ir vaira kai 400 milijoni cylvāku, puorsvorā ir slavi.

Slavu volūdom ir lela tyvuma pakuope vīna ūtrai; tys ir atrūnams vuordu strukturā, gramatiskūs kategoreju lītuošonā, teikumu strukturā, semantikā, regularu skaņu atbiļsteibu sistemā, morfonologiskajā maiņā. Itei tyveiba izskaidrojama ar slavu volūdu izceļsmis vīnuoteibu i ilgim i intensivim kontaktim vīna ar ūtru literarūs volūdu i izlūkšņu leiminī.

Slavu volūdys indoeiropīšu saimē ir vystyvuokuos baltu volūdom. Leidzeibys storp obejom grupom kolpuoja par pamatu “baltoslavu pyrmvolūdys” teorejai, saskaņā ar kuru baltoslavu pyrmvolūda pyrmū reizi roduos nu indoeiropīšu pyrmvolūdys, kas vāluok sasadaleja pyrmvolūdā - pyrmbaltīšu i pyrmslavu.

Vysizplateituokuos slavu volūdys ir ukrainīšu, pūļu, krīvu, serbu-horvātu i bulgaru. Ir ari volūdys, kurom ir izmieršonys risks, pīmāram, boltkrīvu volūda.

## Nūruodis i olūti
# Biblioteka

**Biblioteka** (nu greku: *βιβλίον* (*biblīos*) – 'gruomota' i *θήκη* (*tēke*) – 'pagluobe') irā privats ci ļaudiskys gruomotu kūplasejums, ci vuiceibu īstots, izalosūt, komplektejūt, sorgojūt gruomotys i ļaunūt jūs lītuot ļaudeibai. Taipoš par biblioteku sauc gruomotu serejis, kurei paškierta konkretai skaiteituoju grupai ci literaturys žanram (pīvadumam, Skūlnīku biblioteka, Filosofejis biblioteka). Pa organizacejai, kuramā dora biblioteka, izškir kleštoru bibliotekys, universitetu bibliotekys, tīsu bibliotekys i ct.

Pošleluos bibliotekys Latgolā dora Daugpilī (Latgolys Centraluo biblioteka, Daugpiļs Universiteta biblioteka) i Rēzeknē (Rēzeknis Centraluo biblioteka, RTU Rēzeknis Akademejis biblioteka).
# Līvu volūda

| Līvu volūda |
| --- |
| līvõ kēļ |
| Volūdu lītoj | Latveja, Igauneja |
| Runuotuoju skaits |  |
| Volūdu saime | Uralīšu
* Suomugru
	+ Suomu-permīšu
		- Baļtejis suomu
			* Līvu volūda
 |
| Roksts | latiņu |
| Volūdys kodi |
| ISO 639-1 | - |
| ISO 639-2 | - |
| ISO 639-3 | liv |
|  |
|

**Līvu volūda** aba **lībīšu volūda** (*līvõ kēļ*) irā suomengru volūda, vīna nu Latvejis divejim pyrmdzeivuotuoju volūdim.